น้ำผึ้งขม

**น้ำผึ้งขม** (ภาคแรก) และ **ระฆังวงเดือน** (ภาค 2) เป็นบทประพันธ์ของ กฤษณา อโศกสิน ตีพิมพ์เป็นตอน ๆ ในนิตยสารสตรีสาร ระหว่างปี พ.ศ. 2504–2508 รวมเล่มครั้งแรกในปี พ.ศ. 2522 เป็นเรื่องราวของกังสดาล สาวน้อยวัยยี่สิบปี เหยื่อความแค้นของนักธุรกิจหนุ่มใหญ่กับมารดาของเธอ ก่อนที่ความรักจะหลอมละลายให้กลายเป็นความเห็นใจกันในที่สุด

เริ่มแรกบทประพันธ์ได้ทำเป็นภาพยนตร์ไทย กำกับการแสดงโดย ภาณุพันธุ์ ซึ่งเป็นพระนามแฝงของพระเจ้าวรวงศ์เธอ พระองค์เจ้าภาณุพันธุ์ยุคล หรือ เสด็จพระองค์ชายใหญ่ ฉายครั้งแรกเมื่อปี พ.ศ. 2517 นำแสดงโดย สะอาด เปี่ยมพงษ์สานต์, นฤมล นิลวรรณ, สุทิศา พัฒนุช, ภัทราวดี ศรีไตรรัตน์, อมรา อัศวนนท์, คธา อภัยวงศ์ และได้ถูกนำมาสร้างเป็นละครโทรทัศน์อีกทั้งหมด 7 ครั้ง

อมรา อัศวนนท์ รับบทโรส ซ้ำถึง 5 ครั้ง ในเวอร์ชันละครช่อง 4, ช่อง 9, ช่อง 5 เช่นเดียวกับ สุพรรณ บูรณะพิมพ์ ที่รับบทจวงจันทร์ ถึง 3 ครั้งคู่กัน และบทที่ไม่ได้คู่กันในเวอร์ชันภาพยนตร์และละครช่อง 7 ละครในฉบับปี 2552 ดำเนินเรื่องแตกต่างจากในนวนิยายหลายจุด บางตัวละครที่ในนวนิยายไม่มีความโดดเด่นมากนัก แต่ในละครกลับมีบทบาทโดดเด่น เช่น โรส และ สันทัด

## เรื่องย่อ
ปุริม พิษณุการ (ปุ๊) นักธุรกิจหนุ่มใหญ่ ที่ฝังใจเจ็บกับความรักครั้งก่อน ที่ทำให้ชีวิตแทบพังทลายเพราะโรส (อมรา อัศวนนท์) ลูกครึ่งสาวสวยไทย-เยอรมัน ปุริมจึงกลายเป็นคนที่มองผู้หญิงเพียงของเล่นเท่านั้น

โรสกลับมาพบกับปุริมอีกครั้ง เธอกลายเป็นแม่หม้าย ลูกติด เมียเก็บของข้าราชการระดับล่าง แถมด้วยอาการติดสุราขนาดหนักและกำลังขัดสนถึงขนาดยอมขายกังสดาล (นฤมล นิลวรรณ) ลูกสาว ให้เป็นเมียของปุริม กังสดาลมาอาศัยกับปุริม โดยที่จวงจันทร์ (ภัทราวดี ศรีไตรรัตน์) แม่หม้ายสาวใหญ่ ญาติของเขาไม่เห็นด้วย และตอกย้ำว่ากังสดาลเป็นแค่นางบำเรอของปุริมเท่านั้น

กังสดาลไม่มีทางเลือกจึงจำต้องทนอยู่ เวลาผ่านไป ปุริมพบว่ากังสดาลไม่มีอะไรเหมือนโรสแม่ของเธอเลย ความพยาบาทจึงเริ่มเสื่อมคลายลง

ขณะเดียวกัน เจน หลานชายของปุริมลูก ชายแท้ ๆ ของจวงจันทร์ก็แอบรักกังสดาล ทำให้ปุริมไม่พอใจ จนไล่เจนออกจากบ้าน แต่กังสดาลคอยไกล่เกลี่ยปัญหา จวงจันทร์ใช้ข้ออ้างที่เธอป่วยเป็นโรคหัวใจ ขอร้องให้กังสดาลยอมไปจากชีวิตของปุริม กังสดาลจึงหลบไปพักอยู่กับญาติที่ต่างจังหวัด ปุริมแอบมาดักพบกังสดาล และเข้าใจผิดว่าเธอกำลังมีรักใหม่กับกรกิตผู้เป็นอา เขายังได้พบกับแสงดาว (สุทิศา พัฒนุช) หญิงสาวผู้เชื่อมั่นในความรัก ผู้เปรียบเสมือน อาของกังสดาล ทั้งสองคบกันอย่างเปิดเผย แต่ปุริมยังหาโอกาสพบกับกังสดาล จนเธอไม่อาจห้ามใจตัวเองได้อีกและยอมอยู่กับปุริม อย่างหลบ ๆ ซ่อน ๆ 

เมื่อความลับเปิดเผย ทุกคนต่างโกรธเคืองกังสดาล แต่แสงดาวกลับระงับอารมณ์ได้จนน่าแปลกใจ อีกทั้งยังพากังสดาลไปช่วยเตรียมการแต่งงานที่ทุกคนเข้าใจว่าเป็นพิธีระหว่างปุริมกับแสงดาว แต่ในการ์ดเชิญกลับเป็นชื่อกังสดาล ตามแผนของทั้งคู่ที่แกล้งคบกันเพื่อให้กังสดาลแสดงความรู้สึกที่แท้จริงออกมา จวงจันทร์ทราบข่าวนี้ถึงกับโรคหัวใจกำเริบและเสียชีวิตในที่สุด ปุริมและกังสดาลเริ่มต้นชีวิตคู่อีกครั้งหนึ่ง ด้วยความรักและบริสุทธิ์ใจของทั้งสองฝ่าย

## ภาพยนตร์

พ.ศ. 2517 สร้างเป็นภาพยนตร์ สร้างโดยอัศวินภาพยนตร์ กำกับโดย ภาณุพันธุ์ ฉายครั้งแรกที่ศาลาเฉลิมไทย วันที่ 14 กันยายน พ.ศ. 2517 มีนักแสดงนำดังนี้

* สะอาด เปี่ยมพงษ์สานต์ รับบท ปุริม พิษณุการ (ปุ๊)
* นฤมล นิลวรรณ รับบท กังสดาล
* อมรา อัศวนนท์ รับบท โรส
* ภัทราวดี ศรีไตรรัตน์ รับบท จวงจันทร์
* สุทิศา พัฒนุช รับบท แสงดาว
โอกาสนี้ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ (เมื่อครั้งทรงเป็น หม่อมหลวงโสมสวลี กิติยากร) ทรงร่วมแสดงรับเชิญด้วย

## ละครโทรทัศน์

*น้ำผึ้งขม* และ *ระฆังวงเดือน* สร้างเป็นละครโทรทัศน์ภายใต้ชื่อ *น้ำผึ้งขม* มาแล้ว 7 ครั้ง มีรายละเอียดดังนี้

* พ.ศ. 2511 สร้างเป็นละครโทรทัศน์ทาง สถานีโทรทัศน์ไทยทีวีช่อง 4 สร้างโดยคณะสุภาพสตรี มีนักแสดงนำดังนี้
** สะอาด เปี่ยมพงษ์สานต์ รับบท ปุริม พิษณุการ (ปุ๊)
** กนกวรรณ ด่านอุดม รับบท กังสดาล สัตยาวัตต์ (เกรซ, นุ้ย)
** อมรา อัศวนนท์ รับบท โรส
** สุพรรณ บูรณะพิมพ์ รับบท จวงจันทร์
** อรวรรณ โปร่งมณี รับบท แสงดาว

มีเพลงประกอบละครคือ *ฆ่าฉันให้ตายดีกว่า* คำร้องโดย กวี สัตโกวิท ทำนองโดย ประสิทธิ์ พยอมยงค์

* พ.ศ. 2520 สร้างเป็นละครโทรทัศน์ทาง สถานีโทรทัศน์ไทยทีวีสีช่อง 9 สร้างโดยคณะศรีไทยการละคร มีนักแสดงนำดังนี้
** สมภพ เบญจาธิกุล รับบท ปุริม พิษณุการ (ปุ๊)
** สีตลา เรืองศิริ รับบท กังสดาล สัตยาวัตต์ (เกรซ, นุ้ย)
** อมรา อัศวนนท์ รับบท โรส
** สุพรรณ บูรณะพิมพ์ รับบท จวงจันทร์
** สุคนธ์ทิพย์ เสนะวงศ์ รับบท แสงดาว

* พ.ศ. 2523 สร้างเป็นละครโทรทัศน์ทาง สถานีวิทยุโทรทัศน์กองทัพบกช่อง 5 สร้างโดยคณะรัศมีดาวการละคร โดย กนกวรรณ ด่านอุดม กำกับโดย สอาด เปี่ยมพงษ์สานต์ มีนักแสดงนำดังนี้
** นาท ภูวนัย รับบท ปุริม พิษณุการ (ปุ๊)
** หทัยรัตน์ อมตวณิชย์ รับบท กังสดาล สัตยาวัตต์ (เกรซ, นุ้ย)
** อมรา อัศวนนท์ รับบท โรส
** สุพรรณ บูรณะพิมพ์ รับบท จวงจันทร์
** สุมาลี ชาญภูมิดล รับบท แสงดาว

* พ.ศ. 2529 สร้างเป็นละครโทรทัศน์ทาง สถานีโทรทัศน์สีกองทัพบกช่อง 7 สร้างโดย ดาราวิดีโอ กำกับโดย มานพ สัมมาบัติ มีนักแสดงนำดังนี้
** นิรุตติ์ ศิริจรรยา รับบท ปุริม พิษณุการ (ปุ๊)
** มนฤดี ยมาภัย รับบท กังสดาล สัตยาวัตต์ (เกรซ, นุ้ย)
** อมรา อัศวนนท์ รับบท โรส
** ฉันทนา กิติยพันธ์ รับบท จวงจันทร์
** นัดดา วิยกาญจน์ รับบท แสงดาว

ร่วมด้วย สุรเดช วิริยะ, เอกลักษณ์ ยลระบิล, ธำรง วิจิตรสาร, สมฤดี นุ่มอำพันธ์, อำภา ภูษิต, ศิรินภา สว่างล้ำ, เมตตา รุ่งรัตน์, เฉลา ประสพศาสตร์, วิทยา สุขดำรงค์, สมเกียรติ พัฒนทรัพย์, มาลี เวชประเสริฐ, ดวงหทัย ดารา, ด.ญ.กัญญาลักษณ์ บำรุงรักษ์

* พ.ศ. 2543 สร้างเป็นละครโทรทัศน์ทาง สถานีโทรทัศน์ไทยทีวีสีช่อง 3 สร้างโดย ทีวีซีน กำกับโดย สุประวัติ ปัทมสูต มีนักแสดงนำดังนี้
** ยุรนันท์ ภมรมนตรี รับบท ปุริม พิษณุการ (ปุ๊)
** รามาวดี นาคฉัตรีย์ รับบท กังสดาล สัตยาวัตต์ (เกรซ, นุ้ย)
** จารุณี สุขสวัสดิ์ รับบท โรส
** อภิรดี ภวภูตานนท์ รับบท จวงจันทร์
** อรอนงค์ ปัญญาวงศ์ รับบท แสงดาว

ร่วมด้วย นันทวัฒน์ อาศิรพจนกุล, อรรถชัย อนันตเมฆ, อรัญญา นามวงศ์, เสาวรส ศรีชาติ, เวย์น ฟอลโคเนอร์, สินีนาฎ โพธิเวส, จันทนา ศิริผล, กล้วย เชิญยิ้ม, กนกวรรณ บุรานนท์, เสาวลักษณ์ ศรีอรัญญ์, ด.ญ.อุษามณี ไวทยานนท์, ด.ญ.ลิเลียร์น่า มาร์อัลเบิร์ท, ด.ญ.มาเรียม พุ่มอ่อน

* พ.ศ. 2552 สร้างเป็นละครโทรทัศน์ทาง สถานีโทรทัศน์ไทยทีวีสีช่อง 3 สร้างโดย เมคเกอร์ วาย กำกับโดย ยุทธนา ลอพันธุ์ไพบูลย์ มีนักแสดงนำดังนี้
** ฉัตรชัย เปล่งพานิช รับบท ปุริม พิษณุการ (ปุ๊)
** เจนี่ อัลภาชน์ ณ ป้อมเพชร รับบท กังสดาล สัตยาวัตต์ (เกรซ, นุ้ย)
** จริยา แอนโฟเน่ รับบท โรส
** สาวิตรี สามิภักดิ์ รับบท จวงจันทร์
** สินิทธา บุญยศักดิ์ รับบท แสงดาว

ร่วมด้วย พศุตม์ บานแย้ม, นิธิ สมุทรโคจร, สินิทธา บุญยศักดิ์, สุรพันธ์ ชาวปากน้ำ, โฉมฉาย ฉัตรวิไล, ปาจรีย์ ณ นคร, ดารณีนุช โพธิปิติ, ด.ญ.สุชาดา เช็คลีย์

* พ.ศ. 2568 สร้างเป็นละครโทรทัศน์ทาง สถานีโทรทัศน์ไทยทีวีสีช่อง 3 สร้างโดย บริษัท เพ็ญพุธ จำกัด กำกับโดย อัษฎาวุธ เหลืองสุนทร มีนักแสดงนำดังนี้
** ปกรณ์ ลัม รับบท ปุริม พิษณุการ (ปุ๊)
** ปรียากานต์ ใจกันทะ รับบท กังสดาล สัตยาวัตต์ (เกรซ, นุ้ย)
** แคทรียา อิงลิช รับบท โรส
** รินลณี ศรีเพ็ญ รับบท จวงจันทร์
** จินตนัดดา ลัมะกานนท์ รับบท แสงดาว

ร่วมด้วย เอกพงศ์ จงเกษกรณ์, ธัญญภัสร์ ภัทรธีรชัยเจริญ, ทัศน์พล วิวิธวรรธน์, ดารณีนุช ปสุตนาวิน, ดีใจ ดีดีดี, ปานเลขา ว่านม่วง, ด.ญ.คีตภัทร ป้องเรือ

## ละคร พ.ศ. 2511
ละครเรื่อง น้ำผึ้งขม ทำเป็นละครอีกครั้งทาง สถานีโทรทัศน์ไทยทีวีช่อง 4 บางขุนพรหม ในปี พ.ศ. 2511 เป็นครั้งที่ 1 มีรายละเอียดดังนี้

### รายละเอียด
* ชื่อละคร น้ำผึ้งขม
* บทประพันธ์ กฤษณา อโศกสิน
* บทโทรทัศน์ 
* ผู้กำกับการแสดง 
* ผู้ผลิต คณะสุภาพสตรี
* ควบคุมการผลิต 
* ออกอากาศ 
* ออกอากาศทาง สถานีโทรทัศน์ไทยทีวีช่อง 4 บางขุนพรหม
* เริ่มออกอากาศ
### นักแสดง พ.ศ. 2511

## ละคร พ.ศ. 2520
ละครเรื่อง น้ำผึ้งขม ทำเป็นละครอีกครั้งทาง สถานีโทรทัศน์ไทยทีวีสีช่อง 9 ในปี พ.ศ. 2520 เป็นครั้งที่ 3 มีรายละเอียดดังนี้

### รายละเอียด
* ชื่อละคร น้ำผึ้งขม
* บทประพันธ์ กฤษณา อโศกสิน
* บทโทรทัศน์ 
* ผู้กำกับการแสดง 
* ผู้ผลิต คณะศรีไทยการละคร
* ควบคุมการผลิต เทิ่ง สติเฟื่อง
* ออกอากาศ 
* ออกอากาศทาง สถานีโทรทัศน์ไทยทีวีสีช่อง 9
* เริ่มออกอากาศ
### นักแสดง พ.ศ. 2520

## ละคร พ.ศ. 2523
ละครเรื่อง น้ำผึ้งขม ทำเป็นละครอีกครั้งทาง สถานีโทรทัศน์สีกองทัพบกช่อง 5 ในปี พ.ศ. 2523 เป็นครั้งที่ 4 มีรายละเอียดดังนี้

### รายละเอียด
* ชื่อละคร น้ำผึ้งขม
* บทประพันธ์ กฤษณา อโศกสิน
* บทโทรทัศน์ สุภาว์ เทวกุล
* ผู้กำกับการแสดง สะอาด เปี่ยมพงศ์สานต์
* ผู้ผลิต รัศมีดาวการละคร
* ควบคุมการผลิต กนกวรรณ ด่านอุดม
* ออกอากาศ ทุกวันจันทร์ - วันศุกร์ เวลา 18.40 น.
* ออกอากาศทาง สถานีโทรทัศน์สีกองทัพบกช่อง 5
* เริ่มออกอากาศ
### นักแสดง พ.ศ. 2523

## ละคร พ.ศ. 2529
ละครเรื่อง น้ำผึ้งขม ทำเป็นละครอีกครั้งทาง สถานีโทรทัศน์สีกองทัพบกช่อง 7 ในปี พ.ศ. 2529 เป็นครั้งที่ 5 มีรายละเอียดดังนี้

### รายละเอียด
* ชื่อละคร น้ำผึ้งขม
* บทประพันธ์ กฤษณา อโศกสิน
* บทโทรทัศน์ ปราณประมูล 
* ผู้กำกับการแสดง  
* ผู้ผลิต ดาราวีดีโอ
* ควบคุมการผลิต 
* ออกอากาศ ทุกวันศุกร์ - วันเสาร์ เวลา 21.00 - 22.15 น.
* ออกอากาศทาง สถานีโทรทัศน์สีกองทัพบกช่อง 7
* เริ่มออกอากาศ วันที่ 23 พฤษภาคม 2529 - 5 กันยายน 2529

### นักแสดง พ.ศ. 2529

### เพลงประกอบ
* เพลง น้ำผึ้งขม - ขับร้องโดย สาธิยา ศิลาเกษ

## ละคร พ.ศ. 2543
ละครเรื่อง น้ำผึ้งขม ทำเป็นละครอีกครั้งทาง สถานีโทรทัศน์ไทยทีวีสีช่อง 3 ในปี พ.ศ. 2543 เป็นครั้งที่ 6 มีรายละเอียดดังนี้

### รายละเอียด
* ชื่อละคร น้ำผึ้งขม
* บทประพันธ์ กฤษณา อโศกสิน
* บทโทรทัศน์ นลินี - สุลัดดา, วรทย์  
* ผู้กำกับการแสดง 
* ผู้ผลิต บริษัท ทีวีซีน จำกัด
* ควบคุมการผลิต ณัฏฐนันท์ ฉวีวงษ์
* ออกอากาศ ทุกวันพุธ - วันพฤหัสบดี เวลา 20.20 - 22.20 น. 
* ออกอากาศทาง สถานีโทรทัศน์ไทยทีวีสีช่อง 3
* เริ่มออกอากาศ วันที่ 9 สิงหาคม 2543 - 20 กันยายน 2543

### นักแสดง พ.ศ. 2543
 

### เพลงประกอบ
* เพลง บอกกับฉัน - ขับร้องโดย กรพินธุ์ พ่วงโพธิ์ (เพลงเปิด) 
* เพลง ถ้ายังไม่สายไป - ขับร้องโดย เกรียงไกร อังคุณชัย (เพลงปิดตอนจบ)

## ละคร พ.ศ. 2552
ล่าสุดนั้นละครเรื่อง น้ำผึ้งขม ทำเป็นละครอีกครั้งทาง สถานีโทรทัศน์ไทยทีวีสีช่อง 3 ในปี พ.ศ. 2552 เป็นครั้งที่ 7 มีรายละเอียดดังนี้

### รายละเอียด
* ชื่อละคร น้ำผึ้งขม
* บทประพันธ์ กฤษณา อโศกสิน
* บทโทรทัศน์ ยิ่งยศ ปัญญา
* ผู้กำกับการแสดง ยุทธนา ลอพันธุ์ไพบูลย์
* ผู้ผลิต บริษัท เมคเกอร์ วาย จำกัด
* ควบคุมการผลิต ยศสินี ณ นคร
* ออกอากาศ ทุกวันศุกร์ เวลา 20.30 น. และ วันเสาร์ - อาทิตย์ เวลา 20.15 น.
* ออกอากาศทาง สถานีโทรทัศน์ไทยทีวีสีช่อง 3
* เริ่มออกอากาศ วันที่ 16 ตุลาคม พ.ศ.  - 13 พฤศจิกายน พ.ศ. 2552

### นักแสดง พ.ศ. 2552

### เพลงประกอบ
* เพลง เห็นฉันเป็นอะไร - ขับร้องโดย นิโคล เทริโอ
* เพลง ไม่รู้จะปลอบเธอ..ในฐานะอะไร - ขับร้องโดย ปองศักดิ์ รัตนพงษ์
* เพลง ขอจันทร์ - ขับร้องโดย ศิรินทิพย์ หาญประดิษฐ์

## ละคร พ.ศ. 2568
ล่าสุดนั้นละครเรื่อง น้ำผึ้งขม ทำเป็นละครอีกครั้งทาง ช่อง 3 เอชดี ในปี พ.ศ. 2568 เป็นครั้งที่ 8 มีรายละเอียดดังนี้

### รายละเอียด
* ชื่อละคร น้ำผึ้งขม (A Bitter Honeymoon)
* บทประพันธ์ กฤษณา อโศกสิน
* บทโทรทัศน์ น้ำผึ้งเดือน8 , ผาณิต เจียรวิบูลยานนท์
* ผู้กำกับการแสดง อัษฎาวุธ เหลืองสุนทร
* ผู้ผลิต บริษัท เพ็ญพุธ จำกัด
* ควบคุมการผลิต บริษัท จันทร์ 25 จำกัด
* ออกอากาศ ทุกวันจันทร์ - อังคาร เวลา 20.30 น. และทุกวันจันทร์ - พฤหัสบดี เวลา 20.30 น.
* ออกอากาศทาง ช่อง 3 เอชดี
* เริ่มออกอากาศ วันที่ 13 ตุลาคม พ.ศ. 2568 - 8 ธันวาคม พ.ศ. 2568

### นักแสดง พ.ศ. 2568

### เพลงประกอบ
* เพลง รักขม - ขับร้องโดย ว่าน วันวาน
* เพลง ปากไม่ตรงกับใจ - ขับร้องโดย ปกรณ์ ลัม

## อ้างอิง

## แหล่งข้อมูลอื่น
* น้ำผึ้งขม (2517) ทางเว็บไซต์ ThaiFilmDb
* [น้ำผึ้งขม (2517)](https://thaibunterng.fandom.com/th/wiki/น้ำผึ้งขม_(2517)) ทางเว็บไซต์ ไทยบันเทิง
* 

หมวดหมู่:ภาพยนตร์ไทยที่ออกฉายในปี พ.ศ. 2517
หมวดหมู่:ละครโทรทัศน์ไทยในปี พ.ศ. 2520
หมวดหมู่:นวนิยายไทย
หมวดหมู่:งานเขียนของกฤษณา อโศกสิน
หมวดหมู่:ละครโทรทัศน์ช่อง 3
หมวดหมู่:ละครโทรทัศน์ช่อง 4 บางขุนพรหม
หมวดหมู่:ละครโทรทัศน์ช่อง 5
หมวดหมู่:ละครโทรทัศน์ช่อง 7
หมวดหมู่:ละครโทรทัศน์ช่อง 9
หมวดหมู่:ละครโทรทัศน์โดยทีวีซีน
หมวดหมู่:ละครโทรทัศน์ไทยในปี พ.ศ. 2514
หมวดหมู่:ละครโทรทัศน์ไทยในปี พ.ศ. 2523
หมวดหมู่:ละครโทรทัศน์ไทยในปี พ.ศ. 2529
หมวดหมู่:ละครโทรทัศน์ไทยในปี พ.ศ. 2543
หมวดหมู่:ละครโทรทัศน์ไทยในปี พ.ศ. 2552
หมวดหมู่:ละครโทรทัศน์ไทยในปี พ.ศ. 2568
หมวดหมู่:ละครโทรทัศน์โดยเมคเกอร์วาย
หมวดหมู่:ภาพยนตร์โดยอัศวินภาพยนตร์
หมวดหมู่:ภาพยนตร์ที่กำกับโดย พระเจ้าวรวงศ์เธอ พระองค์เจ้าภาณุพันธุ์ยุคล
หมวดหมู่:ละครโทรทัศน์ที่กำกับโดย ยุทธนา ลอพันธุ์ไพบูลย์
หมวดหมู่:ละครโทรทัศน์ที่กำกับโดย สะอาด เปี่ยมพงษ์สานต์
หมวดหมู่:ละครโทรทัศน์ที่กำกับโดย สุประวัติ ปัทมสูต
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ที่กำกับโดย อัษฎาวุธ เหลืองสุนทร